Candidatul PSD-PNL la Primăria Capitalei, Cătălin Cârstoiu, a fost întrebat dacă se consideră un candidat de sacrificiu al PSD-PNL pentru Capitală. El a explicat că oricine spune asta comite o mare greșeală, iar trecutul său arată că este obișnuit să câștige.
"Dacă aș fi un candidat de sacrificiu, cinstit v-aș spune să-l întrebați pe Rareș că el știe mai bine cu anatomia. Părerea mea este că a mă considera pe mine un candidat de sacrificiu, înseamnă că nu mă cunoașteți. Eu m-am înscris pentru că sunt ferm convins de un proiect, sunt convins că pot reuși să vindec acest oraș.
Eu sunt din 2006 manager la Spitalul Universitar și am adus stabilitate din această funcție. De ce nu aș aduce această stabilitate în București?
A mă considera un candidat de sacrificiu, este o mare greșeală. Toate liniile mele comportamentale, indică faptul că sunt un candidat serios, un candidat așezat", a spus Cîrstoiu.
Cîrstoiu face și glume
Cătălin Cîrstoiu a fost întrebat de ce nu a acceptat de la bun început oferta PSD de a candida la Capitală și a spus că intrarea în politică este ca la ofițerul de stare civilă, unde n-ai voie să dai răspunsuri în glumă.
"Eu când spun da, este da, când spun nu, este nu. Este ca în fața ofițerului de stare civilă, acolo un poți să spui de două ori "da" sau de două ori "nu".", a spus Cîrstoiu.